钦定古今图书集成/明伦汇编/氏族典/第088卷 > 卢士玫
## 钦定古今图书集成/明伦汇编/氏族典/第088卷 > 卢士玫

按《唐书卢士玫传》：“士玫，山东人。以文儒进，为吏部员
外郎，再迁知京兆尹。刘总入朝，与士玫故内姻，乃请
析瀛、郑两州，用士玫为观察使，诏可。俄而幽州乱，朱
克融袭之，朝廷欲重其任，就加节度使。士玫空家赀
助军，然部卒多家幽州，阴导克融入，故士玫阖府皆
见囚幽州。天子赦克融，得还，以太子宾客分司东都”，
除虢州刺史，复为宾客，卒。